OzLabs/hebrew-wiki-articles huggingface dataset:
אמניטה מוסכריה

אַמַנִיטָה מוּסְכַּרִיָה (וכן אמנית הזבובים ואמנית זבובנית; שם מדעי: Amanita muscaria) היא פטריה מהסוג אמנית. פטריה זו היא עלולה להיות רעילה במינונים גבוהים אבל במינונים נמוכים יש לה יכולת ריפוי לגוף ולנפש וכן היא בעלת השפעה פסיכואקטיבית. מזוהה בקלות באמצעות המראה הבולט שלה: כובע אדום עם נקודות לבנות.

== רעילות ==
אמניטה מוסכריה מכילה אשר אכילתה מסוכנת לאדם ויכולה להוביל לקומה ואף למוות.<ref></ref> סכנה נוספת היא שאמניטיה מוסכריה דומה מאוד לאמנית המוות האדומה, פטריה רעילה מאוד שפוגעת בכליות שיכולה להוביל למוות. תכונתה כפטריית הזיות הפכה אותה לחלק מהפולחן השמאני, שבו הנפש כביכול יוצאת מהגוף ומגיעה למישורי תודעה אחרים. במסע אחר סיפר דנדן בולוטין על התנסותו בפטריות הזיה אצל ידידו השמאני, ואף הזהיר שתרמילאים ישראלים אחרים שהתנסו מתו או אושפזו בבתי חולים פסיכיאטריים.

על אף סיווגה כמעוררת הזיות, בישראל אמניטה מוסכריה אינה כלולה בפקודת הסמים המסוכנים אך החומר הפעיל בה- מוסקימול אסור. זאת בדומה לפטריות פסילוסיבין ("פטריות קסם") אשר מיצויי החומר הפעיל בהן, לדוגמה על ידי ייבוש, נחשב בלתי חוקי (אחזקת הפטריה אינה נחשבת לעבירה פלילית שכן הן אינן נכללות בפקודת הסמים המסוכנים).

== אמניטה מוסכריה בתרבות ==
בשל מראה, הפטרייה מופיעה ביצירות הפונות לילדים. בספרי ילדים ובציורי קיר בגני ילדים נפוץ הדימוי של ננס, בעל פני תינוק או מזוקן, המתגורר בפטריית האמניטה הצבעונית. פטריות חומר וחרסינה, עם או בלי צביעה באדום ולבן, מלוות פעמים רבות גמדי גינה בגינות ובחצרות.
אמניטה מוסכריה בצבעים שונים נהייתה דימוי המזכיר את אליס בארץ הפלאות, שם מסתובבת אליס בעולם החלום וביער של פטריות. עוד קטעים הקשורים לדימוי הסם: אליס שותה שיקוי שמשפיע עליה והיא נהיית אצבעונית; הזחל העצלן שמעשן נרגילה ומפזר את עשנו באוויר. בסדרת המשחקים "האחים סופר מריו", אמניטה מוסכריה היא הפטריה שמריו אוכל כדי לגדול.

===== אמניטה מוסכריה וסנטה קלאוס =====
ישנה תאוריה המציעה שקיים קשר בין סנטה קלאוס לבין אמניטה מוסכריה, הדמות המודרנית של סנטה קלאוס, כמו התלבושת האדומה והלבנה שלו והאיילים המעופפים שלו, אולי הושפעו מהשימוש המסורתי בפטריות אמניטה מוסכריה. על ידי עמים סיביריים וארקטיים ילידים.

תיאוריה אחת היא שדמותו המודרנית של סנטה קלאוס, עם החליפה האדומה-לבנה שלו ועל האיילים המעופפים שלו, קיבלה השראה מהשימוש בפטריות אמניטה מוסכריה על ידי עמים ילידים בסיביר ובארקטי. פטריות אלה אדומות-לבנות, כמו החליפה של סנטה, וידוע כי האיילים מחפשים וצורכים אותן. ההשפעות הפסיכואקטיביות של הפטריות עשויות גם תרמו להתפתחות מיתוס סנטה קלאוס.

תיאוריה זו שנויה במחלוקת ולא מקובלת בקרב חוקרים, ואין שום הוכחה ישירה המקשרת בין השימוש במוסכריה של אמניטה להתפתחות מסורת סנטה קלאוס. עם זאת, זה נשאר נושא מרתק של דיון וספקולציות במחקר המיתולוגיה והפולקלור.

== ראו גם ==
* אמנית המוות
* אמנית האביב
* רעלן

== קישורים חיצוניים ==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פטריות בסיסה
קטגוריה:טקסונים שתוארו בידי קארולוס ליניאוס
קטגוריה:סמים פסיכואקטיביים
קטגוריה:פטריות קטלניות
קטגוריה:פטריות שתוארו ב-1783
כרונופיליה

כרונופיליה היא משיכה מינית המוגבלת לאנשים בקבוצת גיל מסוימת והיא סוג של פאראפיליה. את המונח טבע ג'ון מאני, פסיכולוג, סקסולוג וסופר שנוי במחלוקת. המונח לא אומץ במידה רבה בקרב סקסולוגים, ובמקומו הם משתמשים במונחים המתייחסים לקבוצות גיל ספציפיות.

== העדפות מיניות מבוססות גיל ==
*פדופיליה היא פאראפיליה אצל בוגרים המתאפיינת במשיכה מינית לילדים שטרם הגיעו לגיל הבשלות המינית.
*הבפיליה ואפבופיליה הם מונחים המתייחסים להעדפה מינית של ילדים בגיל ההתבגרות ושל נערים לאחר גיל ההתבגרות. הבפיליה מתייחסת למשיכה מינית לילדים בשנים הראשונות של הבגרות המינית שלהם (בדרך כלל בגילים 11–14), ואפבופיליה מתייחסת להעדפה מינית של מתבגרים, בדרך כלל בגילים 15–19.
*טליאופיליה (מיוונית: Teleios, "בוגר מלא", באנגלית: Teleiophilia) הוא מונח שטבע הסקסולוג ריי בלנשרד המתייחס למשיכה מינית לבוגרים צעירים, בדרך כלל בגילים 18–40. המונח מתייחס לכל אדם שחווה משיכה מינית כלפי בוגר (כולל בוגר שנמשך לבוגר), וגם לקטינים ומתבגרים שנמשכים לבוגרים יותר מאשר לאנשים בגילם.
*מסופיליה (מיוונית: Mesos, "ביניים", באנגלית: Mesophilia) הוא מונח המייחס למשיכה מינית למבוגרים ב, בדרך כלל בגילים 60–40.
*גרונטופיליה מתייחס למשיכה של אדם צעיר לאדם זקן.

קטגוריה:פאראפיליה
קטגוריה:הפרעות נפשיות והתנהגותיות
הראנט דינק

שלטים בטורקית, כורדית וארמנית שנישאו בהלווייתו של דינק. בתרגום לעברית: "כולנו ארמנים" ו"כולנו הראנט דינק"

הראנט דינק (בארמנית: Հրանդ Տինք) (15 בספטמבר 1954 - 19 בינואר 2007) היה עורך, עיתונאי ובעל טור טורקי-ארמני.

כעורך הראשי של העיתון הדו-לשוני אגוס (Ակօս), ייצג דינק את המיעוט הארמני בטורקיה. דינק נודע בתמיכתו בפיוס בין המיעוט הארמני ושאר טורקיה, בזכויות אדם ובזכויות המיעוט; פעמים רבות הוא ביקר את מדיניות ההכחשה בה נוקטת טורקיה באשר לרצח העם הארמני ואת הקמפיין להכרה בינלאומית בתפוצת הארמנים. דינק הועמד לדין שלוש פעמים על התבטאויות נגד מדינתו, וקיבל איומים רבים על חייו מלאומנים טורקים.

בינואר 2007, התנקש בחייו לאומן טורקי בן 17 בשם אוגון סמאסט. את הרצח ביצע המתנקש ביריה, ביציאה ממשרד העיתון בו עבד דינק. ההתנקשות אירעה זמן מעט לאחר פרימיירת הסרט התיעודי "Screamers" שעסק בשואת הארמנים, בו התראיין דינק בנושא ההכחשה הטורקית ובנושא החקירה שנערכה נגדו. לאחר שנלקח סמאסט למעצר התפרסמו תמונות שלו בחברת איש משטרה ואיש הכוחות המזוינים, מול דגל טורקיה. התמונות יצרו סקנדל בטורקיה, וגרמו לגל תחקירים ולפיטורם של המעורבים.

בהלווייתו יצאו 200,000 אבלים לצעדה במחאה על ההתנקשות בקריאות "כולנו ארמנים" ו"כולנו הראנט דינק". הביקורת על סעיף 301 (בו נאסרת השמצת המדינה, מוסדותיה ואנשיה) גברה לאחר הירצחו, דבר שהוביל להצעה פרלמנטרית שדרשה את ביטול הסעיף. נובר אסלניאן, ארמני המתגורר בישראל כתב פואמה לזכרו.

==קישורים חיצוניים==

* [http://www.hrantdink.org/ קרן הראנט דינק הבינלאומית]
* 

קטגוריה:ערכים שבהם תבנית בריטניקה אינה מתאימה
קטגוריה:עיתונאים טורקים
קטגוריה:ארמנים
קטגוריה:קורבנות רצח בטורקיה
קטגוריה:בוגרי אוניברסיטת איסטנבול
קטגוריה:ארמנים שנולדו ב-1954
קטגוריה:נפטרים ב-2007
ג'ילין (עיר)

גִ'ילִין (בסינית מפושטת: 吉林; בפין-יין: Jílín; במנצ'ורית: - גִירִין אוּלה; ברוסית: Гирин - גִירִין) היא נציבות עירונית במחוז ג'ילין שבצפון-מזרח הרפובליקה העממית של סין. ע"פ מפקד האוכלוסין משנת 2020 אוכלוסיית הנציבות העירונית מנתה 3,623,713 תושבים, מתוכם 1,895,865 בשטח האורבני, עובדה ההופכת אותה לעיר השנייה בגודלה במחוז ואף בעבר הייתה בירתו.

== גאוגרפיה ואקלים ==
ג'ילין משתרעת על פני 27,710 קמ"ר במרכז המחוז באזור הררי בסמוך לנהר (במנצ'ורית נקרא סונגארי) וגובהה 202 מטרים מעל פני הים. ארבעה הרים מפורסמים מקיפים את ג'ילין: הר הצפון במערב, לון טאן במזרח, ז'וצאו בצפון והר הצב בדרום. ההר הצפוני, הנקרא לבן, הוא ההר המפורסם ביותר בג'ילין, ישנם מספר מקדשים בודהיסטים על ההר.

בעיר ג'ילין יש אקלים יבשתי ממוזג עם ארבע עונות ברורות: אביב קצר, יבש וסוער, קיץ חם וגשום, סתיו קריר נפלא וחורפים קרים וארוכים. הטמפרטורה השנתית הממוצעת נשארת על כ 4 מעלות צלזיוס, המשקעים השנתיים הם בממוצע 650 מ"מ.
[[תצלום לוויין של ג'ילין]]

==גלריה==
<gallery mode="packed" heights="150">
קובץ:吉林雾凇.jpg|עצי ערבה מכוסים בקרה
קובץ:北山风景区.JPG|השער לפארק ביי-שאן
קובץ:吉林西站.jpg|תחנת הרכבת
קובץ:Songhua river(jilin-night).JPG|נהר סונגחווה בלילה
</gallery>

== ערים תאומות ==
* 
* 
* 
* 
* 
* 

== קישורים חיצוניים ==

* 

== הערות שוליים ==

קטגוריה:הרפובליקה העממית של סין: ערים
קטגוריה:ג'ילין: ערים
קטגוריה:הרפובליקה העממית של סין: נציבויות עירוניות
ארמון מרינסקי (סנקט פטרבורג)

ארמון מרינסקי
ארמון מרינסקי (ברוסית: Мариинский дворец; בתעתיק מדויק: מריאינסקי – הארמון נקרא בעברית גם ארמון מריאינסקי) הוא ארמון במרכז סנקט פטרבורג המהווה מרכיב חשוב במתחם כיכר איסק הקדוש. משמש כיום כמשכן האספה המחוקקת של סנקט פטרבורג.

== היסטוריה ==
הארמון נבנה בשנים 1839-1844, בהתאם לתכנונו של האדריכל אנדריי שטקנשניידר, במקום בניין ישן שעמד במקום וחלקו שולב בארמון החדש. הארמון נקרא על שמה של מריה, בתו של ניקולאי הראשון לרגל נישואיה וכדי שישמש למגוריה. משפחת הנסיכים התגוררה בארמון מספר שנים, עד למות בעלה של מריה. לאחר מכך, בארמון התגוררו ילדי בני הזוג. בתקופת הנסיכה מריה היה במרכז הארמון גן החורף. 

בתחילת המאה ה-20 אולמו של גן החורף עבר שיפוץ משמעותי תוך התאמתו לישיבות המועצה המדינית.

בשנת 1885 הוחלט כי הארמון יהיה מקום מושבה של המועצה המדינית ומוסדות ממשלתיים נוספים. לצורך התאמת המבנה ליעודו החדש בוצעו עבודות בנייה נרחבות במבנה והאולם של גן החורף עבר שיפוץ משמעותי תוך התאמתו לשמש כאולם ישיבות.

לאחר מהפכת פברואר הארמון היה מקום מושבה של הממשלה הזמנית. 

לאחר מהפכת אוקטובר הבניין שימש מקום מושבם של מספר מוסדות ממשלה, בית ספר ואף בית חולים צבאי בתקופת מלחמת העולם השנייה. 

החל משנת 1945 הארמון הוא מקום מושבה של המועצה המחוקקת של סנקט פטרבורג.

==תיאור המבנה==
הבניין נבנה בסגנון נאו-קלאסי. חזית הארמון היא בצבע אדום-חום. הכניסה מעוטרת בעמודים של הסדר הקורינתי. תיאור הפנימי של הארמון בוצע בסגנון הבארוק הצרפתי של המאה ה-17.

==ראו גם==
*תיאטרון מריאינסקי

==קישורים חיצוניים==

* 
* [http://walkspb.ru/zd/isaakievskaya6.html תיאור המבנה והתמונות]

מרינסקי
דונטה גרין

דונטה דומיניק גרין (באנגלית: Donté Dominic Greene; נולד ב-21 בפברואר 1988) הוא כדורסלן אמריקאי המשחק בעמדת הפורוורד. גובהו של גרין הוא 2.11 מטר.

== קריירה ==
גרין החל לשחק באוניברסיטת סירקיוז וכבר בעונתו הראשונה פתח בכל 35 המשחקים, קלע 17.7 נקודות בממוצע למשחק ואסף 7.2 .

גרין נבחר בדראפט ה-NBA לשנת 2008 בבחירה מספר 28 בידי קבוצת ממפיס גריזליס.

לאחר שנבחר בדראפט עבר גרין לקבוצת יוסטון רוקטס, וקלע 40 נקודות במשחק הבכורה שלו בליגת הקיץ בלאס וגאס. ב-30 באוגוסט 2008 הוסכם כי גרין, בובי ג'קסון ובחירת הסיבוב הראשון של דראפט 2009 של יוסטון יועברו לסקרמנטו קינגס בעסקת חבילה בתמורה לרון ארטסט אשר יעבור ליוסטון.

בינואר 2009 עבר גרין לשחק בקבוצת רינו ביגהורנס מליגת הפיתוח של ה-NBA ובכך היה לשחקן הראשון בתולדות הקינגס אשר נשלח לשחק בליגה זו, אך הוחזר לקבוצה לאחר משחקים בודדים.

לקראת סוף עונת חתם גרין בקבוצת הממפיס גריזליס עד לסיום העונה, אך לא שותף באף משחק. בסיום העונה הוא הועבר לבוסטון סלטיקס בתמורה לפאב מלו, אך נופה מסגל הקבוצה עוד בטרם פתיחת העונה הבאה, וחתם לשנה במדי קבוצת דונגואן לאופרדס מהליגה הסינית.

==קישורים חיצוניים==

[http://www.nba.com/playerfile/donte_greene/index.html, פרופיל השחקן באתר ה-NBA]

==הערות שוליים==

קטגוריה:כדורסלני סקרמנטו קינגס
קטגוריה:כדורסלני אוניברסיטת סירקיוז
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני רינו ביגהורנס
קטגוריה:כדורסלני שנג'ן לאופרדס
קטגוריה:בחירות דראפט של ממפיס גריזליס
קטגוריה:כדורסלני ליגת ה-BIG3
קטגוריה:אמריקאים שנולדו ב-1988
דוריס לויטהרד

דוריס לויטהרד (בגרמנית: Doris Leuthard; נולדה ב-10 באפריל 1963, מרנשוואנד, ארגאו) היא פוליטיקאית שווייצרית שהייתה חברה במועצה הפדרלית (ממשלה) של שווייץ בשנים 2006-2018. כיהנה כסגנית נשיא שווייץ ב-2009 וב-2016 וכנשיאה ב-2010 וב-2017. היא מילאה את תפקיד שרת הכלכלה (ראש המחלקה הפדרלית לכלכלה) (2010-2006) ושרת הסביבה, התחבורה, האנרגיה והתקשורת.(2018-2010).

דוריס לויטהרד נבחרה מטעם המפלגה הנוצרית דמוקרטית (CVP), והייתה היושבת-ראש שלה בשנים 2004–2006.

==קורות חיים==
דוריס לויטהרד נולדה ביישוב מרנשוואנד שבקנטון ארגאו, הבכורה מבין ארבעה ילדים במשפחה שווייצרית דוברת גרמנית-אלמנית. אביה היה חבר בפרלמנט של קנטון ארגאו. לאחר שלמדה בבית ספר יסודי ביישוב הולדתה ובמורי, למדה לויטהרד בגימנסיה הקנטונלית בעיר ווֹלן. אחרי שלמדה משפטים באוניברסיטת ציריך, השתלמה בפריז ובקלגרי שבקנדה. בתום התמחות במשרד עורכי דין בקנטון ארגאו החל משנת 1989, עבדה כעורכת דין ערים מורי ווולן שותפות עם עמיתים אחרים למקצוע. הייתה חברה במועצות המנהלים של כמה חברות ובנקים, ובמקביל הייתה פעילה מאוד במסגרת האוניברסיטאות העממיות בקנטון שלה.

דוריס לויטהרד נשואה לעו"ד רולנד האוזין.

==קריירה פוליטית==
פעילה במסגרת המפלגה הנוצרית דמוקרטית. נבחרה כסגן היושב-ראש שלה בשנת 2001, ובשנת 2004 ירשה את תפקידו של פיליפ שטרהלין בראש המפלגה. כמנהיגה הצליחה לשקם את הפופולריות של תנועה פוליטית זו לאחר התבוסה בבחירות בשנת 2003.
ב-14 ביוני 2006 נכנסה למועצה הפדרלית של שווייץ במקום הפוליטיקאי הפרנקופוני ז'וזף דייס. החל מ-1 באוגוסט באותה שנה (2006) נכנסה לתפקיד שר הכלכלה, שפונה על ידי דייס. ב-2010 עברה לכהן כשרת הסביבה, התחבורה, האנרגיה והתקשורת. היא סיימה את כהונתה במועצה בסוף 2018.

ב-10 בדצמבר 2008 נבחרה לויטהרד לסגן נשיא שווייץ לשנת 2009 במקביל לכהונתה במועצה הפדרלית, וב-2010 כיהנה כנשיאה. היא כיהנה שוב כסגנית הנשיא וכנשיאה ב-2016 ו-2017 בהתאמה.

דוריס לויטהרד הייתה האישה השלישית בתפקיד נשיאהּ של הקונפדרציה, והאישה הראשונה ממוצא גרמני-אלמני שמילאה תפקיד זה.

==קישורים חיצוניים==

* [https://web.archive.org/web/20100726234351/http://www.evd.admin.ch/org/00156/index.html דוריס לויטהרד, באתר המחלקה לכלכלה של המועצה הפדרלית של שווייץ]
* [http://www.parlament.ch/E/Suche/Pages/biografie.aspx?biografie_id=488 נתונים ביוגרפיים באתר הפרלמנט השווייצרי]

==הערות שוליים==

קטגוריה:בוגרי אוניברסיטת ציריך
קטגוריה:פוליטיקאים שווייצרים
קטגוריה:נשיאי שווייץ
קטגוריה:נשיאות
קטגוריה:שרי סביבה
קטגוריה:שרי תחבורה
קטגוריה:שרי אנרגיה
קטגוריה:שרי תקשורת
קטגוריה:בוגרות אוניברסיטת ציריך
קטגוריה:שווייצרים שנולדו ב-1963
אולכסיי פצ'רוב

אולכסיי איבאנוביץ' פצ'רוב (באוקראינית: Олексій Iванович Печеров; נולד ב-8 בדצמבר 1985 בדונצק, הרפובליקה האוקראינית, ברית המועצות) הוא כדורסלן אוקראיני המשחק בעמדות הפאוור פורוורד והסנטר באל-חכמה מליגת הכדורסל הלבנונית ובנבחרת אוקראינה.

==קריירה==
פצ'רוב החל את הקריירה המקצועית שלו בשנת 2002 בקבוצת פוליטכניק חרקוב האוקראינית, בה שיחק במשך שנתיים. בשנת 2004 עבר לשחק בבי.סי. קייב, אך כבר לאחר עונה אחת חתם בראסינג פריז הצרפתית, במדיה קלע 11.2 נקודות והוריד 6.3 ריבאונדים בממוצע למשחק.

פצ'רוב נרשם לדראפט ה-NBA 2006 ונבחר במקום ה-18 על ידי וושינגטון ויזארדס. בכך הפך לשחקן הבינלאומי הראשון שנבחר על ידי וושינגטון בסיבוב הראשון בדראפט. עם זאת, הקבוצה החליטה להשאילו לעונת התחשלות בבי.סי. קייב, עונה בה הוביל את הקבוצה לחצי גמר הליגה האוקראינית. באמצע עונת שב לוושינגטון וב-11 בינואר 2008 ערך את הופעת הבכורה שלו ב-NBA נגד אטלנטה הוקס. בשל אנונימיותו היחסית של הכדורסל האוקראיני, פצ'רוב לא קיבל דקות משחק רבות בוושינגטון, אך דווקא במשחק היחיד בו קיבל למעלה מ-25 דקות, משחק הסיום של העונה הסדירה נגד אורלנדו מג'יק, השיג "" של 10 נקודות ו-10 ריבאונדים, להם הוסיף 3 אסיסטים בכמעט 40 דקות משחק. 

לאחר שגם בעונה הבאה מיעט לשחק ושותף ב-32 משחקים בלבד במהלך העונה כולה, עבר לקראת עונת למינסוטה טימברוולבס. במינסוטה השתפר פצ'רוב משמעותית ואף קבע שיא קריירה של 24 נקודות במשחק נגד בוסטון סלטיקס, אולם לא הצליח לתרום משמעותית למשחקה הקבוצתי, דבר שהתבטא בכך שבכל 44 המשחקים בהם שותף במהלך העונה הסדירה השיגה קבוצתו שישה ניצחונות בלבד והפסידה בכל 38 המשחקים הנותרים. למרות ממוצעים סבירים של 4.5 נקודות ו-2.8 ריבאונדים, גם זאת לא הייתה עונה מוצלחת עבור פצ'רוב ולאחר שלוש שנים מאכזבות ב-NBA, בקיץ 2010 החליט לשוב לאירופה וחתם בקבוצת ארמאני מילאנו האיטלקית.

ב-23 באוגוסט 2011 חתם על חוזה דו-שנתי באזובמאש מאריופול האוקראינית. ב-9 בנובמבר 2013 חתם על חוזה לחודש אחד בוולנסיה מליגת העל העל הספרדית, וב-22 בינואר 2014 חתם בקרסניה קריליה סמרה לשארית עונת . את הקבוצה עזב ב-6 במאי 2014, וחתם בקאלב/קראמו מליגת העל האסטונית. ב-28 בספטמבר 2015 חתם פצ'רוב בדנבר נאגטס, ונופה מהסגל ב-24 באוקטובר, לאחר ששותף במשחק קדם-עונה אחד בלבד.

ב-3 בפברואר 2016 חתם באל-חכמה מליגת העל הלבנונית.

==קישורים חיצוניים==

* [http://www.nba.com/playerfile/oleksiy_pecherov/ דף השחקן] באתר ה-NBA
* [http://search.espn.go.com/oleksiy-pecherov/ אולכסיי פצ'רוב] באתר ה-ESPN

==הערות שוליים==

קטגוריה:כדורסלנים אוקראינים
קטגוריה:כדורסלני וושינגטון ויזארדס
קטגוריה:כדורסלני מינסוטה טימברוולבס
קטגוריה:כדורסלני אולימפיה מילאנו
קטגוריה:כדורסלני ראסינג פריז
קטגוריה:כדורסלני אזובמאש מריופול
קטגוריה:כדורסלני בי.סי. קייב
קטגוריה:כדורסלני ולנסיה
קטגוריה:בחירות דראפט של וושינגטון ויזארדס
קטגוריה:אוקראינים שנולדו ב-1985
חיים גמליאל

משפחת גמליאל באסמרה
ילדי חיים גמליאל במפגש במלאת 28 שנים לפטירתו (עזריאל גמליאל, שושנה עייש, מזל פרבשטיין, ציונה שלסקי, עופר גמליאל, יפעת יגל)
חיים גמליאל (1912–1994) היה פעיל ציוני באריתריאה, שלקח חלק מרכזי בסיוע לכמה מן הבריחות ממחנות המעצר באפריקה של גולי האצ"ל והלח"י, וריצה על כך עונש מאסר. בהמשך עלה לישראל, לאחר מותו צורף רשמית לשורות האצ"ל, והמדינה העניקה לבני משפחתו את אות האצ"ל ואת עיטור אסורי שלטון המנדט.

==ביוגרפיה==
גמליאל נולד בצנעא שבתימן למשפחת רבנים. סבו מארי סאלם אלג'מאל היה חכם באשי בעיר צנעא.

בשנת 1928 יצא אביו, הרב שלום, יחד עם אחיו לאסמרה שבאריתריאה, במטרה לשפר את מצבם הכלכלי הקשה. בשנת 1930 יזם חיים, בתור האח הבכור, את הצטרפות שאר בני המשפחה לאב ולאח שבאסמרה. ב-1934 נשא לאישה את חנה לבית מורחי בעיר אסמרה, שבה נולדו חמישה מתוך ששת ילדיהם.

==סיוע לבורחים ממחנה סמבל==
בינואר 1945 נפגש גמליאל בפעם הראשונה בבית הכנסת באסמרה עם עצורי האצ"ל והלח"י לאחר בריחתם הראשונה ממחנה המעצר סמבל שבאסמרה. גמליאל הוביל את הבורחים לביתו, קנה להם מפות, מצפן ומכשירים אחרים החיוניים למסע הארוך וכן הרחיב את חוג הידידים המקומיים אשר באו לעזרת הבורחים. גמליאל, שהיה שותף לרוב הבריחות ממחנה המעצר סמבל, דאג למקומות מחבוא, תעודות מזויפות, הסדרי הסעה, דיור ואוכל, והיה הציר שאיפשר את הקשר בין המחנה לעולם החיצוני.

בחודש דצמבר 1946 לאחר הבריחה הגדולה, נתפס גמליאל, נאסר ונידון ל-15 חודשי מאסר בבית הכלא העירוני שבאסמרה, ושוחרר בחודש מרץ 1948. לימים, סיפר יעקב מרידור בספרו ארוכה הדרך לחירות שכאשר פגש את חיים בבית הכלא והודה לו על הקרבתו למען הבורחים, הצטנע חיים והמעיט בחשיבות מעשיו לעומת פעילות חברי האצ"ל ומלחמתם בארץ.

בשנת 1949 עלה גמליאל ארצה עם משפחתו, התגורר בתל אביב והתפרנס מעבודתו בעירייה כאיש תחזוקת בתי ספר.
היה איש ספר, למדן וירא שמים, וכן היה פעיל במסגרות ציבוריות של עולי תימן.

נפטר בשנת 1994. לאחר מותו, צורף רשמית לשורות האצ"ל, וברית חיילי האצ"ל פרסמו כי "חיים היה ידיד נאמן והקריב רבות למען כל העצורים והבורחים אשר בלעדי עזרתו ספק אם היו מתגברים על הקשיים הרבים". ביום השלושים למותו ערכו ותיקי האצ"ל ערב לזכרו במוזיאון האצ"ל, ובמהלך האירוע הוענקו לבני משפחתו אות האצ"ל ועיטור אסורי שלטון המנדט.

==לקריאה נוספת==
* חיים גמליאל, פרקי חיים, הוצאת המשפחה, רמת גן, התשנ"ח.
* יעקב מרידור, ארוכה הדרך לחירות, אחיאסף, ירושלים, 1956. בספרו מופיעות תמונות רבות שצילם חיים גמליאל.
* בנימין זרעוני, גאון ונדיב ואכזר, מלוא, תשנ"ב.
* דבורה עומר, הבריחה אל החופש,קרני, 1987.

קטגוריה:אצ"ל
קטגוריה:ישראלים ילידי תימן
קטגוריה:גולי אפריקה

קטגוריה:ישראלים שנולדו ב-1912
קטגוריה:ישראלים שנפטרו ב-1994
יו הופר

יו קולין הופר (באנגלית: Hugh Colin Hopper; 29 באפריל 1945 - 7 ביוני 2009) היה מוזיקאי, מלחין ובסיסט בריטי. הופר היה מהמוזיקאים הבולטים בסצנת הקנטרברי והיה חבר בלהקות Wilde Flowers, סופט מאשין ובלהקות רבות אחרות.

==קריירה==
===התקופה המוקדמת===
הופר החל את הקריירה שלו בשנת 1963 כאשר ניגן עם דייוויד אלן ורוברט ואייט בהרכב שנקרא The Daevid Allen Trio. בשנת 1964 ייסד ביחד עם אחיו, בריאן הופר, רוברט וויאט, קווין איירס וריצ'רד סינקלייר את להקת The Wilde Flowers, ועל אף שהלהקה לא הוציאה אלבום מעולם, היא נחשבת למייסדת זרם הקנטרברי, ואשר ממנה נולדו להקות סופט מאשין וקרוואן.

===סופט מאשין (1968-1972)===
בתחילה, תפקידו של הופר בלהקה היה מנהל הלהקה, למרות שהשתתף בהלחנת חלקים מהאלבום הראשון The Soft Machine, ואף ניגן בבס בשיר אחד. בשנת 1969 הוא צורף כחבר ללהקה באלבומה השני, Volume Two, והשתתף ביחד עם וויאט ומייק רטלדג' בהקלטות אלבום הסולו הראשון של סיד בארט, The Madcap Laughs. הופר המשיך כבסיסט וכמלחין בלהקה עד לשנת 1973, במהלך תקופתו בלהקה התפתחה הלהקה מסגנון של פופ פסיכדלי לסגנון של פיוז'ן ג'אז אינסטרומנטלי. בשנת 1972, מעט לפני עזיבתו את הלהקה, הקליט הופר את אלבום הסולו הראשון שלו אשר נקרא 1984 (על שם ספרו של ג'ורג' אורוול), אשר היה אלבום ללא שאיפות מסחריות בו הוא השתמש בטכניקות של לולאות מוזיקליות בסרט מגנטי.

===1973 - 2009===
לאחר עזיבתו את סופט מאשין, ועד לסוף שנות השבעים עבד הופר עם אמנים רבים כסטומו ימשטה היפני, קרלה בליי, להקת גילגמש ועוד. בשנות השמונים לקח הופר הפסקה מנגינה ויצירה, אך חזר כעבור כשנתיים. באמצע שנות השמונים ניגן עם חבורה של מוזיקאים הולנדים בהרכב אשר נקרא Hopper Goes Dutch, אך לאחר הצטרפותו של הגיטריסט הצרפתי פטריס מאייר שונה שמו של ההרכב ל-the Hugh Hopper Franglo-Dutch Band. במקביל לכל זאת, לא זנח הופר את קריירת הסולו שלו, והמשיך להקליט אלבומים במהלך כל אותה התקופה.

===מותו===
הופר אובחן כחולה במחלת הלוקמיה ביוני 2008, והחל לקבל טיפולי כימותרפיה. לאור מצבו הבריאותי, ביטל הופר את סבב ההופעות המתוכנן שלו.

הוא נישא לשותפתו לחיים, כריסטין, ב-5 ביוני 2009, וכעבור יומיים, ב-7 ביוני 2009 נפטר.

==אלבומי סולו==
*1973: 1984
*1976: Cruel But Fair
*1977: Hopper Tunity Box
*1978: Soft Head - Rogue Element
*1979: Soft Heap
*1980: Two Rainbows Daily
*1985: Mercy Dash
*1985: Monster Band
*1989: Alive
*1991: Meccano Pelorus
*1993: Hugh Hopper and Odd Friends
*1993: Short Wave Live
*1994: A Remark Hugh Made
*1994: Hooligan Romantics
*1995: Carousel
*1995: Caveman Hughscore
*1995: Adreamor
*1996: Somewhere In France
*1996: Bracknell-Bresse Improvisations
*1996: MASHU - Elephants in your head?
*1996: Best Soft (compilation)
*1997: Huge
*1997: Highspot Paradox
*1998: Different
*1999: Delta Flora
*2000: Cryptids
*2000: Parabolic Versions
*2002: Jazzloops
*2003: In a Dubious Manner
*2004: The Stolen Hour
*2007: Soft Mountain
*2007: Numero D'Vol
*2008: Dune

==קישורים חיצוניים==

* 

==הערות שוליים==

קטגוריה:אמני קולומביה רקורדס
קטגוריה:מוזיקאים אנגלים
קטגוריה:נגני ג'אז: בסיסטים
קטגוריה:בריטים שנולדו ב-1945
קטגוריה:בריטים שנפטרו ב-2009
מקצועה

מקצועה
מַקְצוּעָה היא כלי עבודה המשמש לשיוף שכבות עץ דקות, אם כי יש המשתמשים בה גם בתעשיית הפלסטיק.

המקצועה היא מהכלים העתיקים ביותר שהיו בשימוש האדם. יש חוקרים המעריכים שהשימוש במקצועה החל תקופה קצרה לאחר שהחל האדם להשתמש בכלים. המקצועות העתיקות היו עשויות מאבני צור ובתקופה מאוחרת יותר ממתכות. המקצועה מוזכרת במקרא: . 
מקצועה ידנית
מקצועה חשמלית מודרנית של חברת [[מקיטה]]

== מקצועה בעידן המודרני ==
בעידן המודרני מרבית השימושים הנעשים הם דווקא במקצועה החשמלית או התעשייתית, דבר המזרז את העבודה באופן משמעותי, גורם לדיוק רב ברמה של מיקרונים וכן מפחית מן המאמצים הפיזיים הנדרשים מהנגר.

== מבנה הכלי ==
מקצועה ידנית בנויה בצורה מלבנית שבחלקה הקדמי והאחורי ממוקמות ידיות האחיזה שבאמצעותן מניעים את הכלי אחור וקדימה. במרכז הכלי ממוקמת סכין רחבה המונחת באלכסון כאשר חלקה התחתון בולט מעט מתחתית הכלי ותנועה קדימה תוך כדי לחיצת הכלי אל משטח העבודה מביאה לגילוף שכבות עץ דקות.

ברוב המקצועות ישנו בורג המאפשר לשלוט על זווית הסכין ומרחק הבליטה שלה מתחתית הכלי – מה שמשפיע על עומק ההקצעה.

מקצועה חשמלית משתמשת במנוע המפעיל סכין רחבה ועגולה הבולטת גם היא מתחתית הכלי. באמצעות מפתח כוונון ניתן לשלוט באורך בליטת הסכין מתחתית הכלי ובכך לקבוע את עומק ההקצעה.

==קישורים חיצוניים==

* 

קטגוריה:כלי עבודה
קטגוריה:נגרות: כלי עבודה
ריצ'רד אטנבורו

לורד ריצ'רד אטנבורו (באנגלית: Richard Samuel Attenborough, Baron Attenborough; ) היה שחקן, במאי קולנוע ומפיק אנגלי. סרטו "גנדי" זכה בשמונה פרסי אוסקר, כולל לסרט הטוב ביותר ובפרס אוסקר לבמאי הטוב ביותר, ובחמישה פרסי גלובוס הזהב.

==קורות חיים==
ריצ'רד אטנבורו נולד בקיימברידג', אנגליה. אחיו הצעיר הוא סר דייוויד אטנבורו, אחד משדרני הטלוויזיה המפורסמים ביותר, חוקר טבע, וחלוץ בתחום סרטי הטבע.

ריצ'רד אטנבורו החל את קריירת המשחק שלו בשנת 1942, ולאחר מכן שיחק בעשרות סרטים. בסוף שנות החמישים החל להפיק סרטים ובסוף שנות השישים החל גם לביים. 

קיבל תואר CBE ב-1967, תואר סר ב-1976 ותואר לורד ב-1993.

שימש כנשיא האקדמיה הבריטית לאומנויות הקולנוע והטלוויזיה (British Academy of Film and Television Arts; בראשי תיבות: BAFTA) וכנשיא האקדמיה המלכותית לאמנות הדרמה.

אטנבורו נפטר בגיל 90, ב-24 באוגוסט 2014.

==פילמוגרפיה==
מבחר סרטים כשחקן:
* עניין של חיים ומוות (1946)
* ים של חול (1958)
* הבריחה הגדולה (1963)
* תותחי בטאסי (1964)
* היאנגצה הגועש (1966)
* שלל (1970)
* פארק היורה (1993)
*נס ברחוב 34 (1994)
*פארק היורה: העולם האבוד (1997)
* אליזבת (1998)

מבחר סרטים כבמאי או כמפיק:
* גשר אחד רחוק מדי (1977)
* גנדי (1982) - זוכה פרס אוסקר לבמאי הטוב ביותר.
* שורת המקהלה (1985)
* צ'פלין (1992)

==קישורים חיצוניים==

* 

* 
* 
* 
* 

==הערות שוליים==

 

קטגוריה:במאי קולנוע בריטים
קטגוריה:שחקני קולנוע וטלוויזיה אנגלים
קטגוריה:מפיקי קולנוע בריטים
קטגוריה:זוכי פרס גלובוס הזהב: במאים
קטגוריה:זוכי אוסקר: הבימוי הטוב
קטגוריה:בוגרי האקדמיה המלכותית לאמנות הדרמה
קטגוריה:זוכי פרס גלובוס הזהב: קולנוע: שחקן משנה
קטגוריה:זוכי פרס באפט"א לבמאי הטוב ביותר
קטגוריה:שגרירים של רצון טוב - יוניסף
קטגוריה:בריטים שנולדו ב-1923
קטגוריה:אנגלים שנפטרו ב-2014
קוסטאס קאטסוראניס

קונסטנטינוס "קוסטאס" קאטסוראניס (ביוונית: Κωνσταντίνος „Κώστας“ Κατσουράνης; נולד ב-21 ביוני 1979) הוא כדורגלן עבר יווני ששיחק בעמדת הקשר האחורי בנבחרת יוון.
== קריירה ==
קאטסוראניס החל את הקריירה שלו בפנצ'איקי 2005 מליגת המשנה ביוון. בעונת 1996-97 עלה לקבוצה הבוגרת. בקיץ 2002 עבר לא.א.ק. אתונה ממנה הצליח להגיע לנבחרת הבוגרת. בעונת 2004/2005 זכה לתואר כדורגלן השנה בליגה היוונית.

ב-22 ביוני 2006 עבר קאטסוראניס לבנפיקה ליסבון הפורטוגלית תמורת 2 מיליון יורו והצטרף לחברו לנבחרת יורגוס קראגוניס. ב-22 בפברואר 2007 כבש קאטסוראניס את שער הניצחון נגד דינמו בוקרשט בגביע אופ"א. את עונת 2006/2007 גמר קאטסוראניס עם 6 שערים בליגה, שער אחד בגביע אופ"א ושער אחד בגביע פורטוגל. בעונת 2008/2009 הצליח לזכות עם בנפיקה בגביע הפורטוגזי.

ב-1 ביולי 2009 חזר קאטסוראניס ליוון הפעם לפנאתינאיקוס. כבר במחזור השני הבקיע את שער הבכורה בפנאתינייקוס נגד סקודה קסנתי. בסיום עונת 2009/2010 זכה עם פנאתינייקוס באליפות יוון. ב-29 בספטמבר 2015 הודיע על פרישה מכדורגל. 

==קישורים חיצוניים==

קטגוריה:כדורגלנים יוונים
קטגוריה:קשרי כדורגל יוונים
קטגוריה:כדורגלני פנצ'איקי
קטגוריה:כדורגלני א.א.ק. אתונה
קטגוריה:כדורגלני בנפיקה ליסבון
קטגוריה:כדורגלני פנאתינאיקוס
קטגוריה:כדורגלני פאוק סלוניקי
קטגוריה:כדורגלני פונה סיטי
קטגוריה:כדורגלני אטרומיטוס
קטגוריה:כדורגלני נבחרת יוון
קטגוריה:כדורגלני יורו 2004
קטגוריה:כדורגלני גביע הקונפדרציות 2005
קטגוריה:כדורגלני יורו 2008
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:יוונים שנולדו ב-1979
כתובת יבנה ים

כתובת יבנה ים
כתובת יבנה ים היא כתובת עתיקה בשפה היוונית שנתגלתה באקראי על פני השטח באתר של יבנה ים הקדומה (חוף פלמחים). מדובר בכתובת החקוקה על אבן גיר, השבורה מכל צדדיה. מידותיה המרביות 23 על 33 ס"מ. 

הכתובת נחקרה ופורסמה לראשונה על ידי פרופ' אריה כשר מאוניברסיטת תל אביב. הכתובת מוצגת היום במוזיאון בית מרים – הים ומלואו.

==תאריך הכתובת==
בכתובת מצוין תאריך ברור, וממנו קל לחשב את תאריכה והוא שנת 163 לפנה"ס. זהו זמנו של יהודה המקבי ביהודה, מעט לפני התקפתו על יבנה. הכתובת גם מזכירה את המלך הסלאוקי אנטיוכוס אופטור, הוא אנטיוכוס החמישי (מלך בשנים 164-163 לפסה"נ), בנו של אנטיוכוס הרביעי אפיפנס. על מלך זה ידוע שהיה ילד בשנים האלה, וכי מי ששלט בפועל היה ליסיאס, והוא ודאי אחראי לחליפת המכתבים שקטע ממנה מובא בכתובת.

==תוכן הכתובת==
בשורה 8 השלים המהדיר של הכתובת את שם המקום 'נמל יאמניה'. יש לזכור שזאת השלמה אבל היא אפשרית מפני שמקום המצאה של הכתובת, בנמל יאמניה, מאשש זאת. 

הכתובת מביאה תשובה מאת השליט, שנשלח באיגרת לבעל הסמכות המקומית (אדם בשם נסוס) והוא שחקק אותה באבן שהוצבה במקום ציבורי לטובת הציבור. מאחר שהכתובת שבורה בראשה יש להניח שהכתובת השלמה כללה גם את מכתב הבקשה אל המלך, שתשובתו זאת מתייחסת אליה. ייתכן שאיש זה היה הממונה על ענייני הכספים (דיוקטס) של האזור. בין סמכויותיו היו גם מתן הקלות ממסים שונים ופריבילגיות אחרות. הכתובת מזכירה אנשים שקיבלו פטור ממסים בעקבות שירותים מסוימים שהעניקו לשלטונות. הכתובת מזכירה צידונים, וניתן לשער שמדובר בקבוצה שהתגוררה ביבנה-ים והעניקו שירותי נמל או שירותי ים כלשהם לשלטון הסלאוקי. יש להניח שהצידונים פנו באיגרת (שלא השתמרה) אל השליט בבקשה לפטור ממסים. הפטור ניתן, והכתובת באה להכריז על כך בפומבי. 

==תרגום הכתובת==

==ראו גם==
* כתובת חפציבה
* כתובת הליודורוס

==לקריאה נוספת==
* 
<div style="direction: ltr;">
* B. Isaac, [http://books.google.co.il/books?id=jjcPG5UInzgC&lpg=PP1&pg=PA3#v=onepage&q&f=false A Seleucid Inscription from Jamnia-on-the-Sea: Antiochus V Eupator and the Sidonians], Israel Exploration Journal 41 (1991), pp. 132–144.
* B. Isaac, [http://books.google.co.il/books?id=jjcPG5UInzgC&lpg=PP1&pg=PA19#v=onepage&q&f=false A Seleucid Inscription from Jamnia-on-the-Sea: Antiochus V Eupator and the Sidonians - Postscript], The Near East under Roman Rule. Selected Papers, (1998), pp. 19–20
</div>

==הערות שוליים==

קטגוריה:כתובות ביוונית
קטגוריה:יבנה: היסטוריה
קטגוריה:פלמחים
עודד רביבי

עודד רביבי (נולד ב-31 בינואר 1969, י"ב בשבט ה'תשכ"ט) הוא פוליטיקאי ישראלי, ששימש כראש מועצת אפרת בשנים 2008 - 2024.

==ביוגרפיה==
רביבי נולד ברמת גן וגדל בירושלים. עקב עיסוקי הוריו שהה חלק מילדותו ונעוריו בארצות הברית ובלונדון. הוא בוגר תיכון הימלפרב והיה חבר שבט משואות בעדת הצופים הדתיים. עם גיוסו לצה"ל שובץ בשריון, שם עבר הכשרה כלוחם, קורס מפקדי טנקים וכן קורס קציני שריון. שירת כמפקד פלוגת שריון ואף קיבל תעודת הערכה מאלוף פיקוד הצפון על השתתפותו בחיסול חוליית מחבלים בדרום לבנון. בשירות המילואים הגיע לדרגת סגן-אלוף, והיה מפקד גדוד, קצין אג"ם במילואים של אוגדה סדירה בפיקוד צפון וקצין אג"ם בפיקוד דרום.

עם שחרורו משירות סדיר החל ללמוד משפטים בבית הספר למשפט ולמדעי החברה של אוניברסיטת מזרח לונדון, שם הכיר את אשתו ליסה. ב-1994, לאחר שהתחתן וסיים את לימודיו, חזרו השניים לארץ ועברו לגור באפרת. רביבי התמחה בלשכה המשפטית של הסוכנות היהודית ולאחר מכן עבד כשכיר ארבע שנים. לאחר מכן פתח משרד עצמאי שעסק בתביעות ודיונים משפטיים ובנדל"ן. כעצמאי התנדב לייעוץ משפטי לנזקקים, בין היתר במסגרת האגף לסיוע משפטי של משרד המשפטים, ובמסגרת פרויקט "שכר מצווה" של לשכת עורכי הדין. רביבי בוגר קורס הכשרת דירקטורים של משרד הפנים. החל מינואר 2014, משמש כיו"ר דירקטוריון החברה למשק וכלכלה סוכנות לביטוח (1992) בע"מ והחל מפברואר 2014 חבר בדירקטוריון מפעל הפיס.

רביבי נבחר לתפקידו כראש מועצת אפרת ב-11 בנובמבר 2008. ב-22 באוקטובר 2013 רביבי נבחר לכהונה שנייה ברוב של 63% מהקולות. באוקטובר 2018 רביבי נבחר לכהונה שלישית ברוב של 56%.

בשנת 2013 נבחר להיות מנטור בתוכנית הכשרה לראשי רשויות חדשים שיזם משרד הפנים בשיתוף עם מרכז השלטון המקומי, בית ספר למדיניות ציבורית וממשל באוניברסיטה העברית ומפעם ירושלים. מטרת התוכנית היא לסייע לראשי רשויות חדשים עם כניסתם לתפקיד. רביבי כרגע משמש כמנטור עבור שני ראשי רשויות חדשים וגם כמנטור בתוכנית להכשרת מנכ"לים לרשויות מקומיות. חבר ברשת עמיתי עתודות לישראל מעוז.

בתקופת כהונתו כראש המועצה, המועצה המקומית זכתה במספר פרסים בין השאר: פרס החינוך לשנת התשע"ג, פרס ירושלים לשנת התשע"ה, ופרס שר הפנים לאחריות חברתית לשנת התשע"ה, ושוב פרס החינוך לשנת התשפ"ג.

בזמן כהונתו של רביבי, גדל מספר התושבים במועצה המקומית אפרת ב-60%.

במקביל לתפקידו כראש המועצה, החל משנת 2017 משמש גם כן כחבר מועצת רשות העתיקות. משנת 2016 עד 2020 שימש כראש אגף קשרי חוץ של מועצת יש"ע.

בבחירות ב-2024, התמודד לכהונה נוספת, עלה לסיבוב שני והפסיד לדובי שפלר.

ביוני 2024 קיבל רביבי את אות החלוצים לשנת 2023.

לאחר שסיים את תפקידו כראש מועצה מקומית חזר לשרות מילואים פעיל בפיקוד העורף כמאמן רשויות לחרום.

== חיים אישיים ==
רביבי הוא עורך דין בהכשרתו. בוגר תואר שני במדיניות ציבורית באוניברסיטה העברית בירושלים. נשוי לליסה נדלר ילידת מנצ'סטר. יש להם שישה ילדים ונכד.

==קישורים חיצוניים==

* ערוץ הווידאו של עודד רביבי [https://www.youtube.com/user/odedrevivi באתר יוטיוב]
* 

== הערות שוליים ==

קטגוריה:ראשי מועצת אפרת
קטגוריה:בוגרי אוניברסיטאות ומכללות בממלכה המאוחדת
קטגוריה:בוגרי האוניברסיטה העברית בירושלים
קטגוריה:עורכי דין ישראלים
קטגוריה:סגני-אלופים בצה"ל
קטגוריה:בוגרי תיכון הימלפרב
קטגוריה:בוגרי הצופים הדתיים
קטגוריה:ראשי רשויות מקומיות מטעם הליכוד
קטגוריה:ישראלים שנולדו ב-1969
אצטדיון פריץ ואלטר

אצטדיון פריץ ואלטר הוא אצטדיון כדורגל הנמצא בקייזרסלאוטרן שבגרמניה. האצטדיון משמש כמגרשה הביתי של קבוצת פ.צ. קייזרסלאוטרן מהבונדסליגה השנייה. האצטדיון היה אחד מהמגרשים אשר אירחו את גביע העולם בכדורגל שנערך בגרמניה בשנת 2006.

האצטדיון נקרא על שמו של פריץ ואלטר, ששיחק בקייזרסלאוטרן לאורך כל שנות הקריירה שלו ושימש כקפטן נבחרת גרמניה בכדורגל שזכתה במונדיאל 1954.

בשנת 2002, לקראת גביע העולם 2006, הורחב האצטדיון ושופץ. טרם השיפוצים הייתה תכולתו של האצטדיון 38,500 מקומות, ואילו אחריו יכול האצטדיון להכיל עד 48,500 צופים. השיפוץ נעשה בעלות של 76.5 מיליוני אירו.

==קישורים חיצוניים==

* 
* [https://web.archive.org/web/20110503180507/http://www.stadionwelt.de/wmspecial/index.php?template=stadionguides&stadion=kaiserslautern אצטדיון פריץ ואלטר] באתר [https://web.archive.org/web/20090529031710/http://www.stadionwelt.de/neu/sw_start/index.php Stadionwelt] 

פריץ ואלטר, אצטדיון
קטגוריה:ריינלנד-פפאלץ: מבנים
קטגוריה:פ.צ. קייזרסלאוטרן
קטגוריה:אצטדיוני מונדיאל 2006
אצטדיון ריאסור

האצטדיון העירוני ריאסור (בספרדית: Estadio Municipal de Riazor) ובקיצור אצטדיון ריאסור, שמשנת 2017 ידוע בשם אבנקה-ריאסור (בספרדית: Abanca-Riazor) מטעמי חסות, הוא אצטדיון כדורגל הממוקם בעיר לה קורוניה שבספרד ומשמש את קבוצת הכדורגל דפורטיבו לה קורוניה. האצטדיון מכיל 32,660 מקומות. משחק הבכורה באצטדיון התקיים ב-28 באוקטובר 1944 במשחק בו ארחה דפורטיבו לה קורוניה את ולנסיה. ב-6 במאי 1945 נערך לראשונה משחק בינלאומי באצטדיון, בין נבחרת ספרד לבין נבחרת פורטוגל, אשר הסתיים בתוצאה 4-2 לטובת הספרדים. האצטדיון אירח שלושה משחקים במסגרת מונדיאל 1982, לקראתם הוא עבר שיפוץ במהלכו הוקטנה קיבולת האצטדיון ל-29,000 מקומות בלבד. האצטדיון עבר שיפוץ נוסף בין השנים 1995 ו-1998.

בשנת 2003 הציג נשיא מועדון דפורטיבו לה קורוניה, אוגוסטו סזאר לונדואירו, דגם של אצטדיון הריאסור החדש שתוכנן על ידי האדריכל פיטר אייזנמן.

== קישורים חיצוניים ==

* [https://web.archive.org/web/20100629022452/http://www.forzadepor.net/estadio.html היסטוריה ומידע על אצטדיון הריאסור]
* [http://www.deportivo-la-coruna.com/page.php?cid=8 עוד מידע על אצטדיון הריאסור]
* [https://web.archive.org/web/20130930050723/http://canaldeportivo.com/club/entidad/proyectos/nuevoriazor.html תמונות של דגם אצטדיון הריאסור החדש]

==הערות שוליים==

ריאסור
קטגוריה:גליסיה: מבנים
קטגוריה:לה קורוניה: ספורט
ריאסור
קטגוריה:דפורטיבו לה קורוניה
אצטדיון פיינורד

אצטדיון פיינורד, הידוע גם בכינויו De Kuip (בתרגום חופשי מהולנדית: הגיגית), הוא אצטדיון כדורגל הנמצא בעיר רוטרדם שבהולנד. האצטדיון משמש כמגרשה הביתי של קבוצת פיינורד המשחקת בליגת העל ההולנדית, וכאחד המגרשים המארחים את משחקיה של נבחרת הולנד. האצטדיון אירח עד היום מעל 150 משחקים בינלאומיים של הנבחרת הלאומית, הראשון שבהם נגד נבחרת בלגיה ב-2 במאי 1937.

באצטדיון פיינורד התקיים גמר הטורניר של יורו 2000 אותו אירחו הולנד ובלגיה במשותף. האצטדיון אירח את משחק הגמר של ליגת האלופות פעמיים (1972 ו-1982), את משחק הגמר של גביע אירופה למחזיקות גביע שש פעמים (1963, 1968, 1974, 1985, 1991 ו-1997), ואת משחק גמר גביע אופ"א פעם אחת (2002).

==קישורים חיצוניים==

* 

פיינורד, אצטדיון
קטגוריה:רוטרדם: מבנים
קטגוריה:הולנד: אתרי מורשת לאומית
קטגוריה:רוטרדם: ספורט
קטגוריה:פיינורד
יאקוב פרידריך פריס

יאקוב פרידריך פריס (בגרמנית: Jakob Friedrich Fries) (23 באוגוסט 1773 - 10 באוגוסט 1843) היה פילוסוף, מתמטיקאי ופיזיקאי גרמני.

==קריירה אקדמית==
יאקוב פריס נולד בעיירה ברי בסקסוניה-אנהלט, השכלתו הייתה דתית-נוצרית אך העמקה בלימודי פילוסופיה ובעבודותיו של עמנואל קאנט גרמה לו להתרחק מן הדת. הוא למד באוניברסיטאות של ינה ולייפציג כאשר בשנת 1805 הוזמן להיות פרופסור למתמטיקה ופילוסופיה באוניברסיטת היידלברג. בזמן עבודתו באוניברסיטה פרסם את אחת מן עבודותיו החשובות - "Neue Kritik der Vernunft", המהדורה השנייה והמורחבת פורסמה בשנים 1828-1831 (the Neue oder anthropologische Kritik der Vernunft).

פריס התנגד לדעותיו של פרידריך וילהלם שלינג ובשנת 1812 אף פרסם מאמר בנושא ("Von deutscher Philosophie, Art und Kunst"). 

בשנת 1814 ניסה פריס להתמנות לפרופסור לפילוסופיה באוניברסיטת ברלין, אך כשל.

==אנטישמיות==
פריס היה בעל דעות אנטישמיות, בשנת 1816 פרסם פריס מאמר בשם "על הסכנה הנשקפת לרווחתו ולאופיו של העם הגרמני מצד היהודים" ("Über die Gefährdung des Wohlstandes und des Charakters der Deutschen durch die Juden").
במאמר זה, שפורסם בכתב העת של אוניברסיטת היידלברג, הוא הציע מספר הצעות מעשיות להקטנת ממדי הסכנה: לבטל את מוסדות החינוך היהודיים; לעודד הגירת יהודים מגרמניה ולאסור על הגירת יהודים לגרמניה; לאסור נישואין בין יהודים לנוצרים; לאסור על יהודים להעסיק משרתים נוצרים (בייחוד משרתות); ולחייב את היהודים לענוד על בגדיהם ציון מזהה מיוחד, שיבחין אותם מהאוכלוסייה הכללית. הוא ציין שבהשפעת היהודים החומריות בחברה הגרמנית גדלה ולכן רצוי לבדל אותם מהחברה הגרמנית. מאמר זה היה בין היתר בסיס לפרעות "הפ-הפ" בשנת 1819.

==פעילות פוליטית==
בשנת 1816 בהיותו ביינה הוא פרסם מאמר "Von deutschem Bund und deutscher Staatsverfassung" בו הוא פנה לגרמנים צעירים. במאמר זה הוא צידד באיחוד גרמניה (שאז הייתה מחולקת למספר רב מאוד של מדינות). פעילותו של פריס הביאה לכך שפורסמו תקנות חדשות לגבי פעילות פוליטית באוניברסיטאות. בשל הדעות הפוליטיות שלו והשתתפותו במהומות הסטודנטים בשנת 1817 נאסר עליו ללמד פילוסופיה והוא המשיך ללמד מתמטיקה ופיזיקה בלבד.

בשנת 1818 אחד מתלמידיו של פריס רצח את המחזאי הגרמני אוגוסט פון קוצבו על רקע דעותיו הפוליטיות. במהלך החקירה נמצאו במסמכיו מכתבים שהוא קיבל מפריס. כתוצאה מכך בוטלו כל הרצאותיו באוניברסיטה, אך הוא המשיך לקבל את משכורתו. בהמשך, בהדרגה, הוא התחיל ללמד מחדש. 

פריס היה מעורב בוויכוח עם גאורג וילהלם פרידריך הגל. בספרו קווי יסוד לפילוסופיה של המשפט הגל ציין שעבודותיו של פריס אינן מעמיקות דיו ולכן מסקנותיו אינן נכונות ומשטיחות את הגותו של קאנט. הגל גם מתח ביקורת על כך שפריס השתתף בפעילות הפוליטית של הסטודנטים, וראה בו מי שדוחה את השכל לטובת הרגש הסובייקטיבי והשרירותי, דבר מסוכן מבחינה פוליטית. יש לציין כי בניגוד לפריס הגל הציג עמדה פרו יהודית בספרו והדגיש את חשיבות הענקת הזכויות ליהודים, שכן . 

פריס ענה שהגל מנסה להגן על המשטר הקיים ועל מעמדו במסגרת המשטר הנוכחי, האשמת שווא אותה הדהד קרל פופר בספרו "החברה הפתוחה ואויביה".

==קישורים חיצוניים==

* [http://www.friesian.com/fries.htm תיאור חייו]
* [http://www.friesian.com/friesian.htm תיאור הפילוסופיה של פריס]
* 

== הערות שוליים ==

קטגוריה:פילוסופים גרמנים
קטגוריה:סגל אוניברסיטת היידלברג
קטגוריה:סגל אוניברסיטת פרידריך שילר בינה
קטגוריה:בוגרי אוניברסיטת לייפציג
קטגוריה:גרמנים שנולדו ב-1773
קטגוריה:גרמנים שנפטרו ב-1843
מונגרם

מונגארם (שוודית: Månegarm) היא להקת בלאק/ויקינג מטאל מהיישוב נורטאליה שבשוודיה.

הלהקה נוסדה בשנת 1995 על ידי סוון רוסנדל (Svenne Rosendal), יונאס אלמקיסט (Jonas Almquist) ופייר וילהלמסון (Pierre Wilhelmsson ). שם הלהקה נלקח מהשם "מאנגארמר" (Mánagarmr), שמו של זאב במיתולוגיה הנורדית.

==דיסקוגרפיה==
מונגרם הוציאה שבעה אלבומים, מיני-אלבום אחד ושני דמואים.

===אלבומים===
<div class="mw-content-ltr">
* 1998: Nordstjärnans Tidsålder
* 2000: Havets Vargar
* 2004: Vargaresa - The Beginning
* 2003: Dödsfärd
* 2005: Vredens Tid
* 2007: Vargstenen
* 2009: Nattväsen
</div>

===סינגלים/EP===
<div class="mw-content-ltr">
* 2006: Urminnes Hävd
</div>

===דמואים===
<div class="mw-content-ltr">
* 1996: Vargaresa
* 1997: Ur Nattvindar
</div>

==קישורים חיצוניים==

* 

קטגוריה:להקות שוודיות
קטגוריה:להקות פולק מטאל
סויוז TMA-19

סויוז TMA-19 (ברוסית: Союз ТМА-19) היא חללית סויוז ששוגרה מקוסמודרום בייקונור ב-16 ביוני 2010 בשעה 3:35 בבוקר שעון מקומי, אל תחנת החלל הבינלאומית. היא עגנה בתחנה ב-17 ביוני בשעה 22:25 UTC (באותו זמן בביקונור כבר יהיה יום המחרת, 19 ביוני).

החללית שוגרה ביום השנה לשיגורה של ולנטינה טרשקובה, האישה הראשונה בחלל, ששוגרה מאותו כן שיגור, 47 שנים קודם לכן, ויום לפני יום השנה ה-27 לשיגור של סאלי רייד, האמריקאית הראשונה בחלל. זהו גם השיגור ה-100 אל תחנת החלל הבינלאומית והטיסה ה-106 של החללית סויוז מאז טיסה המאוישת הראשונה בשנת 1967.

זוהי הטיסה הראשונה של האסטרונאוטית שאנון ווקר, שהיא האסטרונאוטית הראשונה מן העיר יוסטון, מקום מושבו של מרכז החלל ג'ונסון של נאס"א, המנהל את הטיסות המאוישות. ווקר לקחה איתה לטיסה שעון יד שהיה שייך לאמיליה ארהארט, האישה הראשונה שהטיסה מטוס בטיסה טרנס-אטלנטית. החללית עגנה בתחנת החלל, עם השעון, ביום השנה ה-82 לטיסה הטרנס-אטלנטית הראשונה של ארהרט (בה הייתה נוסעת). דאגלס ווילוק יהיה הקצין הראשון מצבא ארצות הברית שיפקד על התחנה, בעודו בשירות פעיל.

עם הגעת האסטרונאוטים אל התחנה, הם יחזירו את גודל הצוות שלה לשישה אנשי צוות, לאחר ששלושה אנשי צוות עזבו את התחנה מוקדם יותר השנה.

==הצוות==
* פיודור יורצ'יחין - מפקד
* שאנון ווקר - מהנדסת טיסה
* דאגלס וילוק - מהנדס טיסה

===צוות גיבוי===
* דמיטרי קונדרטייב - מפקד
* פאולו נספולי - מהנדס טיסה
* קתרין קולמן - מהנדסת טיסה
==תיאור המשימה==
חללית "סויוז TMA-19" שוגרה ב-16 ביוני 2010 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית הגיעה אל תחנת החלל הבין-לאומית ב-18 ביוני והתחברה למודול "זבזדה". באותה עת בתחנת החלל שהתה משלחת מס' 24 בפיקוד אלכסנדר סקבורצוב.

צוות החללית הצטרף למשלחת שהורחבה בעקבות כך ל-6 חברים. בהמשך הם עברו למשלחת מס' 25.

ב-29 ביוני החללית התנתקה ממודול "זבזדה" ולאחר כחצי שעה התחברה למודול "ראסווט". זו הייתה העגינה הראשונה למודול זה.

"סויוז TMA-19" נשארה מחוברת לתחנת החלל כחללית חירום. ב-18 בנובמבר התקבלה החלטה להקדים מועד הנחיתה מ-30 בנובמבר ל-26 בנובמבר, זאת בעקבות סגירת המרחב האוויר הצפויה של קזחסטן בעקבות כנס בין-לאומי. 

ב-26 בנובמבר החללית התנתקה מתחנת החלל וחזרה לכדור הארץ באותו יום עם אותו צוות שהיה בהמראה. הנחיתה עברה ללא בעיות ובוצעה בשטח קזחסטן.

==קישורים חיצוניים==

* 
* [http://www.space.com/missionlaunches/amelia-earhart-watch-space-mementos-100618.html space.com] - שעונה של אמיליה ארהארט מגיע לתחנת החלל 82 שנה אחרי הטיסה ההיסטורית.
* [http://www.spacefacts.de/mission/english/soyuz-tma-19.htm מידע על הטיסה]
* [https://www.russianspaceweb.com/iss_soyuztma19.html מידע על המשימה]

קטגוריה:תוכנית סויוז
קטגוריה:2010 ברוסיה
אצטדיון קסטלאו

אצטדיון גוברנדור פלאסידו קסטלו (פורטוגזית: Estádio Governador Plácido Castelo), הידוע גם כאצטדיון קסטלאו (Estádio Castelão), הוא אצטדיון כדורגל, הממוקם בעיר פורטלזה שבברזיל. האצטדיון משמש כמגרשה הביתי של קבוצות מועדון ספורט סיארה ומועדון ספורט פורטלזה, ומסוגל לקלוט 63,903 צופים למשחק. האצטדיון שוּתף באירוח משחקי מונדיאל 2014.

==היסטוריה==
אצטדיון קסטלאו נחנך ב-11 בנובמבר 1973, במשחק דרבי בין קבוצות סיארה ופורטלזה שהסתיים בתוצאה 0-0. המשחק הרשמי הראשון באצטדיון נערך ב-18 בנובמבר 1973, בו גברה קבוצת סיארה על ויטוריה בתוצאה 0-1.

במאי 2000 הוציאה לפועל ממשלת מדינת סיארה תוכנית לשדרוג האצטדיון. העבודות חולקו לשלושה שלבים, והחלו ב-16 במאי 2001. השלב הראשון כלל בין היתר חידוש תעלות הניקוז, ושל המעברים ביציעים. השלב השני של העבודות החל ב-20 ביולי 2001, וכלל את חיזוק מבנה האצטדיון. השלב השלישי כלל את שדרוג מערכות החשמל, המתקנים ההידראולים והאלקטרונים.

משחק החניכה של האצטדיון המחודש התקיים ב-23 במרץ 2002, בו גברה נבחרת ברזיל על נבחרת יוגוסלביה בתוצאה 0-1. את השער לברזיל כבש לואיזו.

האצטדיון נבחר להיות אחד מ-12 האצטדיונים שייקחו חלק באירוח משחקי גביע הקונפדרציות 2013 ומונדיאל 2014, ועל כן עבר שדרוג נוסף במטרה להתאים אותו לתקנים בינלאומיים. השדרוג כלל בין היתר בנייה מחודשת של המפלס התחתון קרוב לכר הדשא, הקמת תאי VIP, חידוש הגג והמעטפת החיצונית של האצטדיון והקמת מרכז תקשורת.

==קישורים חיצוניים==

* 
* [http://www.fifa.com/worldcup/destination/stadiums/stadium=5025114/index.html תיאור האצטדיון] באתר פיפ"א. 
* [https://web.archive.org/web/20100430183841/http://www.worldstadiums.com/stadium_pictures/south_america/brazil/ceara/fortaleza_castelo.shtml אצטדיון קסטלאו] באתר World Stadiums
* [https://web.archive.org/web/20100430183810/http://www.worldstadiums.com/stadium_menu/past_future/pictures/future_stadiums/fortaleza_castelao.shtml הדמיית אצטדיון קסטלאו לאחר שיעבור שיפוץ] באתר World Stadiums
* 

קסטלאו
קטגוריה:סיארה
קטגוריה:אצטדיוני מונדיאל 2014
קלי הולמס

דיים קלי הולמס (באנגלית: Dame Kelly Holmes נולדה ב-19 באפריל 1970), היא אתלטית בריטית. אלופה אולימפית, בעלת שלוש מדליות מהן שתי מדליות זהב מאולימפיאדת אתונה (2004), בריצת 800 מטר ובריצת 1500 מטר, השתתפה בשלוש אולימפיאדות. פעמיים סגנית אלופת העולם.

== ביוגרפיה ==
הולמס נולדה בפמבורי, קנט (מחוז באנגליה), לאב ממוצא ג'מייקני ולאם אנגלייה.

באליפות העולם באתלטיקה שנערכה בשנת 1993 בשטוטגרט, גרמניה סיימה הולמס במקום ה-9 בריצת 800 מטר בתוצאה של 1:58.64 דקות.

באליפות העולם באתלטיקה שנערכה בשנת 1995 בגטבורג, שוודיה זכתה הולמס בשתי מדליות. מדליית כסף בריצת 1500 מטר בתוצאה של 4:03.04 דקות ומדליית ארד בריצת 800 מטר בתוצאה של 1:56.95 דקות.

באולימפיאדת אטלנטה (1996) סיימה הולמס במקום הרביעי בריצת 800 מטר בתוצאה של 1:58.81 דקות ובמקום ה-11 בריצת 1500 מטר בתוצאה של 4:07.46 דקות.

באליפות העולם באתלטיקה שנערכה בשנת 1999 בסביליה, ספרד סיימה הולמס במקום ה-10 בריצת 800 מטר בתוצאה של 2:00.77 דקות.

באולימפיאדת סידני (2000) זכתה הולמס במדליית ארד בריצת 800 מטר בתוצאה של 1:56.80 דקות, אחרי מריה מוטולה ממוזמביק (1:56.15 דקות) ושטפי גראף מאוסטריה (1:56.64 דקות). בנוסף, היא סיימה במקום ה-7 בריצת 1500 מטר בתוצאה של 4:08.02 דקות.

באליפות העולם באתלטיקה שנערכה בשנת 2001 באדמונטון, קנדה סיימה הולמס במקום השישי בריצת 800 מטר בתוצאה של 1:59.76 דקות.

באליפות העולם באתלטיקה שנערכה בשנת 2003 בפריז, צרפת זכתה הולמס במדליית ארד בריצת 800 מטר בתוצאה של 2:00.18 דקות, אחרי מוטולה (1:59.89 דקות) ולפני כרוצ'ליובה מרוסיה (2:00.29 דקות).

===אירוע השיא===
באולימפיאדת אתונה (2004) זכתה הולמס בשתי מדליות זהב בריצת 800 מטר בתוצאה של 1:56.38 דקות ובריצת 1500 מטר בתוצאה של 3:57.90 דקות.

== חיים אישיים ==
ביוני 2022 יצאה מהארון כלסבית בריאיון ל"סאנדיי מירור", והוסיפה כי היא מרגישה "סוף סוף חופשייה". בריאיון אמרה שהיא יודעת שהיא לסבית מאז 1988 כששרתה בצבא, אך היא לא יכלה לצאת אז מהארון מכיוון שזה היה לא חוקי בזמנו להיות גיי בצבא.

== שיאים אישיים ==
=== אצטדיון פתוח ===
*ריצת 600 מטר: 1:25.41 דקות (שיא בריטי)
*ריצת 800 מטר: 1.56.21 דקות (שיא בריטי)
*ריצת 1000 מטר: 2:32.55 דקות (שיא בריטי)
*ריצת 1500 מטר: 3.57.90 דקות (שיא בריטי)
*ריצת מייל: 4:28.04 דקות
*ריצת 3000 מטר: 9:01.91 דקות

=== אולם סגור ===
*ריצת 800 מטר: 1:59.21 דקות
*ריצת 1000 מטר: 2:32.96 דקות (שיא בריטי)
*ריצת 1500 מטר: 4:02.66 דקות

== קישורים חיצוניים ==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:רצים בריטים למרחקים בינוניים
קטגוריה:אתלטיות באולימפיאדת אטלנטה (1996)
קטגוריה:אתלטיות באולימפיאדת סידני (2000)
קטגוריה:אתלטיות באולימפיאדת אתונה (2004)
קטגוריה:זוכי פרס לוריוס: ספורטאית השנה
קטגוריה:אלופות אולימפיות בריטיות: אתלטיקה
קטגוריה:זוכות מדליית ארד אולימפית בריטיות: אתלטיקה
קטגוריה:אלופות אולימפיות: ריצת 800 מטרים
קטגוריה:אלופות אולימפיות: ריצת 1500 מטרים
קטגוריה:להט"ביות בריטיות
קטגוריה:אתלטים להט"בים
קטגוריה:ספורטאים להט"בים בריטים
קטגוריה:בריטיות שנולדו ב-1970
קטגוריה:בריטים שנולדו ב-1970
אלבארו פריירה

אלבארו דניאל פריירה בארגאן (מספרדית: Álvaro Daniel Pereira Barragán; נולד ב-28 בנובמבר 1985 במונטווידאו) הוא כדורגלן אורוגוואי המשחק בעמדת המגן השמאלי בקבוצת ריבר פלייט בליגת העל הפרגוואית. ייצג את נבחרת אורוגוואי במונדיאל 2010 ובמונדיאל 2014 וכן בשלוש מהדורות של קופה אמריקה. פריירה יכול לשחק בתפקידי הגנה נוספים, ואף במספר עמדות קישור.

== קריירה ==
=== קריירת מועדונים ===
פריירה החל את הקריירה שלו במועדון המקומי מיראמר מיסיונס בשנת 2003. שנתיים מאוחר יותר, עבר לשחק בארגנטינה בשורות קבוצת קילמס. אחרי שהמועדון ירד ליגה, בסוף עונת 2006-2007, הוא עבר לקבוצת ארחנטינוס ג'וניורס. בארחנטינוס, בעונה זו פריירה כבש 11 שערים ב-35 משחקים. בעקבות כך, בקיץ 2008, פריירה חתם במועדון הרומני קלוז', כאשר שולם תמורתו סכום של 2.5 מיליון אירו. הוא היה חלק חשוב מאוד מסגל הקבוצה, ושיחק בכל משחקיה במהלך מסע הבכורה של קבוצתו במסגרת ליגת האלופות. בקיץ 2009, קבוצת פורטו שילמה עבורו 4.5 מיליון אירו, ובעונתו הראשונה בפורטוגל זכה עם פורטו בגביע הפורטוגלי וסיים עימה במקום השלישי בליגה. עונה לאחר מכן זכה עם הקבוצה בספורט, שכלל אליפות, גביע וזכייה בליגה האירופית. פריירה פתח בהרכב במשחק הגמר בו גברה פורטו 1-0 על ספורטינג בראגה.

באוגוסט 2012 חתם פריירה באינטר מילאנו. ב-17 בינואר 2014 הושאל לקבוצת סאו פאולו. ב-24 בינואר 2014 לאחר עונה בברזיל, חתם לאסטודיאנטס לה פלאטה הארגנטינאית. בפברואר 2016 הושאל לחטאפה הספרדית.

=== נבחרת ===
הופעת הבכורה של פריירה בנבחרת אורוגוואי הייתה נגד נבחרת צרפת, ב-19 בנובמבר 2008. במשחק שלאחר מכן, כבר כבש את שער הבכורה שלו במדים הלאומיים, במשחק ידידות נגד נבחרת לוב, בטריפולי, את המשחק אורוגוואי ניצחה בתוצאה 3-2.

במהלך מחציתו השנייה של קמפיין מוקדמות מונדיאל 2010 באמריקה הדרומית, פריירה היה חלק מסגל הנבחרת. הוא גם פתח בהרכב בשני משחקי הפלייאוף על העלייה למונדיאל 2010 מול נבחרת קוסטה ריקה. פריירה זומן לסגל הנבחרת לקראת טורניר הגמר, ובמשחקה השני של נבחרתו נגד דרום אפריקה המארחת, כבש פריירה את שערה השלישי והאחרון של אורוגוואי בנגיחה, בניצחון 3-0.

== תארים ==
;קלוז'
* הגביע הרומני: 

;פורטו
* הליגה האירופית: 
* אליפות פורטוגל (2): , 
* הגביע הפורטוגלי (2): , 
* הסופר קאפ הפורטוגלי (2): , 

;סרו פורטניו
* אליפות פרגוואי: (קלאוסורה)

;נסיונל
* הסופר קאפ האורוגוואי: 

;נבחרת אורוגוואי
* קופה אמריקה: 2011

== קישורים חיצוניים ==

קטגוריה:כדורגלנים אורוגוואים
קטגוריה:מגני כדורגל אורוגוואים
קטגוריה:קשרי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני קילמס אתלטיקו קלוב
קטגוריה:כדורגלני ארחנטינוס ג'וניורס
קטגוריה:כדורגלני צ'.פ.ר. קלוז'
קטגוריה:כדורגלני פורטו
קטגוריה:כדורגלני אינטר מילאנו
קטגוריה:כדורגלני סאו פאולו
קטגוריה:כדורגלני אסטודיאנטס לה פלאטה
קטגוריה:כדורגלני חטאפה
קטגוריה:כדורגלני סרו פורטניו
קטגוריה:כדורגלני נסיונל
קטגוריה:כדורגלני נבחרת אורוגוואי
קטגוריה:כדורגלני מונדיאל 2010
קטגוריה:כדורגלני קופה אמריקה 2011
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:אורוגוואים שנולדו ב-1985
יסנאיה פוליאנה

תמונתו היחידה של טולסטוי בצבע, מצולם ביסנאיה פוליאנה, מאת [[סרגיי פרוקודין-גורסקי (1908).]]
יסנאיה פוליאנה (מרוסית: Ясная Поляна, קרחת יער נקייה) היה ביתו של לב טולסטוי, הממוקם 12 ק"מ דרומית מערבית מהעיר טולה שברוסיה. הסופר נולד, חי, הקים משפחה מרובת ילדים יחד עם אשתו, סופיה אנדרייבנה ונקבר במקום זה.
== היסטוריה ==
מיד לאחר מותו, הפכה האחוזה למוזיאון לזכרו. היא נוהלה בתחילה על ידי אלכסנדרה טולסטיה, בתו של הסופר, וגם מנהלה הנוכחי הוא אחד מצאצאיו. המוזיאון עדיין מכיל את חפציו האישיים ורהיטיו, כמו גם את ספרייתו בת 22,000 הכרכים. שם כתב לב טולסטוי את ספריו הגדולים מלחמה ושלום ואנה קארנינה.

המוזיאון כולל את אחוזתו של הסופר, את בית הספר שהקים עבור ילדי האיכרים וכן את קברו המינימליסטי. במהלך מלחמת העולם השנייה נכבשה האחוזה על ידי הגרמנים, אולם הרכוש היקר ביותר פונה משם לפני כן על ידי השלטונות הסובייטים. בניגוד לתעמולה סובייטית על פיה המוזיאון לא נהרס על ידי הגרמנים, בעדויות במשפטי נירנברג נאמר על ידי רוברט ה. ג'קסון "הם השמידו את האחוזה של לאו טולסטוי, יסנאיה פוליאנה, וחיללו את קברו של הסופר", אם כי נעשה בה שימוש כבית חולים צבאי.

לאחר המלחמה שוחזרה האחוזה למצבה המקורי בדיוק רב, והיא מהווה אבן שואבת לתיירים. בשנת 2007 למנהל המוזיאון מונה ולדימיר טולסטוי, מצאצאי המשפחה. בין היתר, הוא מארגן במקום כינוסי צאצאי הסופר מכל העולם.

==קישורים חיצוניים==

קטגוריה:רוסיה: מוזיאונים
קטגוריה:רוסיה: בתי מגורים
קטגוריה:מוזיאונים ביוגרפיים
קטגוריה:מחוז טולה